মেয়রের কক্ষে প্রবেশের সাথে-সাথে সম্মানিত মেয়র হাসতে হাসতে আমাদের বসতে বলেন। আমরা সবাই বসলাম । কেন এবং কী ব্যাপারে এসেছেন আপনারা? জানতে চাইলেন সম্মানিত মেয়র, কী জন্য এসেছি তার প্রত্যুত্তর দিলেন আমাদের ব্লগ ডটকমের সম্পাদক সম্মানিত আইরিন সুলতানা। শুনলেন মেয়র সাহেবা । পরক্ষণে ব্লগ ডট বিডিনিউজ টোয়েন্টিফোর ডটকমের নাগরিক সাংবাদিকদের লেখা ‘নগর নাব্য মেয়র সমীপেষু’ বইটা মেয়রের হাতে তুলে দেওয়া হয়, মেয়র সাহেবা হাসতে হাসতে হাতে নিয়ে বইটা পড়তে থাকেন। তার কিছুক্ষণ পর একটি শুভেচ্ছা ক্রেস্ট তুলে দেওয়া হয় মেয়রের হাতে। সে সময় ব্লগ ডট বিডিনিউজ টোয়েন্টিফোর ডটকমের সম্পাদক আইরিন সুলতানা, নাগরিক সাংবাদিক ফয়সাল, আশিক, জয়নাল আবেদীন, শফিক মিতুল উপস্থিত ছিলেন মেয়রের সঙ্গে।